**บทสรุปการปรับปรุงหลักสูตร**

**หลักสูตรวิทยาศาสตรมหาบัณฑิต สาขาวิชาเกษตรศาสตร์ หลักสูตรปรับปรุง พ.ศ. 2560**

**1. ประวัติความเป็นมาของหลักสูตร**

หลักสูตรวิทยาศาสตรมหาบัณฑิต สาขาวิชาเกษตรศาสตร์ได้ดำเนินการเปิดการเรียนการสอนครั้งแรกตามมติสภามหาวิทยาลัยอุบลราชธานี วันที่สภาอนุมัติ 22 กุมภาพันธ์ 2546 และสำนักงานคณะกรรมการ การอุดมศึกษารับทราบหลักสูตรครั้งแรกเมื่อ 24 กุมภาพันธ์ 2548 เปิดรับนักศึกษารุ่นแรกในภาค การศึกษาต้น ปีการศึกษา 2546 มีการปรับปรุงหลักสูตร 2 ครั้ง (พ.ศ. 2547 และ พ.ศ. 2554) และมีบัณฑิตสำเร็จการศึกษาไปแล้ว จำนวน 44 คน(วิชาเอกเกษตรผสมผสาน 3 คน/พืชศาสตร์ 17 คน/พืชไร่ 4 คน/ พืชสวน 1 คน/สัตวศาสตร์ 7 คน/วิทยาศาสตร์การประมง 12 คน)

**2. ผลการวิเคราะห์ข้อมูลจาก มคอ. 7 (4 ปีย้อนหลัง)**

**2.1 ระบบการจัดการศึกษาและจำนวนรับ**

ผลการดำเนินงานที่ผ่านมาในรอบ 5 ปี (2555-2559) หลักสูตรวิทยาศาสตรมหาบัณฑิต สาขาวิชาเกษตรศาสตร์ทั้ง 6 สาขาวิชาเอก (พืชไร่ พืชสวน สัตวศาสตร์ วิทยาศาสตร์การประมง วิทยาการจัดการ หลังการเก็บเกี่ยวและเกษตรผสมผสาน) ได้รับนักศึกษาเข้าศึกษารวมกันทั้งหมดจำนวน 35 คน (วิชาเอกพืชไร่ 10 คน พืชสวน 6 คน สัตวศาสตร์ 6 คน วิทยาศาสตร์การประมง 11 คน และวิทยาการจัดการหลังการเก็บเกี่ยว 2 คน ส่วนวิชาเอกเกษตรผสมผสานไม่มีนักศึกษาเข้าศึกษา) ในจำนวนนี้ 11 คน เป็นนักศึกษาจากประเทศสาธารณรัฐประชาธิปไตยประชาชนลาว ทั้งหมดเป็นนักเรียนทุนที่เข้ามาศึกษาภายใต้ทุนของรัฐบาลไทย โดยกรมความร่วมมือเพื่อการพัฒนาระหว่างประเทศ (หรือสำนักงานความร่วมมือเพื่อการพัฒนาระหว่างประเทศ (สพร.) ชื่อเดิมในขณะนั้น) นอกจากนั้นเป็นนักศึกษาที่เป็นศิษย์เก่าและจบจากสถาบันการศึกษาอื่นเข้ามาศึกษาต่อ

อย่างไรก็ตาม จากจำนวนนักศึกษาที่รับเข้าระหว่างปีการศึกษา 2555-59 ทั้งหมดจำนวน 35 คน หรือเฉลี่ยรับเข้า 7 คนต่อปี ต่ำกว่าแผนการรับค่อนข้างมาก สาเหตุที่จำนวนนักศึกษารับเข้าต่ำกว่าแผนรับค่อนข้างมาก อาจเนื่องมาจากหลายสาเหตุ ดังนี้

1. ค่าใช้จ่ายตลอดหลักสูตรมีค่าใช้จ่ายค่อนข้างสูงและนักศึกษามีภาระที่ต้องรับผิดชอบค่าใช้จ่ายทั้งส่วนตัวและครอบครัว หรือต้องผ่อนชำระการกู้ยืมจาก กองทุนเงินให้กู้ยืมเพื่อการศึกษา (กยศ.) จึงทำให้นักศึกษาตัดสินใจศึกษาต่อในระดับสูงขึ้นน้อยลง
2. ทุนการศึกษาในระดับบัณฑิตศึกษามีน้อยหรือไม่มีเลยและนักศึกษาไม่สามารถกู้ยืมเรียนได้ จึงอาจเป็นสาเหตุให้นักศึกษาที่จบไปแล้วไม่มีแรงจูงใจที่จะศึกษาต่อในระดับที่สูงขึ้น
3. หลักสูตรในลักษณะคล้ายกันนี้ มีการเปิดการเรียนการสอนในสถาบันระดับอุดมศึกษาหลายแห่ง ผู้เรียนจึงมีโอกาสเลือกเรียนในสถาบันการศึกษาที่ใกล้บ้านหรือใกล้สถานที่ทำงานของตนเอง ประกอบกับชื่อเสียงทางด้านวิชาการของบุคลากรอาจจะยังไม่โดดเด่นเท่ากับสถาบันการศึกษาเก่าแก่ของประเทศ จึงอาจทำให้นักศึกษาเลือกเข้าศึกษาต่อระดับบัณฑิตศึกษาน้อย
4. การจัดการเรียนการสอนของหลักสูตรจัดขึ้นในวันและเวลาราชการปกติ ซึ่งเป็นอุปสรรคสำคัญสำหรับผู้ที่สนใจเข้าศึกษาในระดับบัณฑิตศึกษาที่ทำงานแล้วและไม่สามารถลาศึกษาต่อได้
5. ในสภาพการณ์ปัจจุบัน นักศึกษาที่จบปริญญาตรีส่วนใหญ่นิยมประกอบอาชีพอิสระมากขึ้น จึงไม่สนใจที่จะศึกษาต่อในระดับที่สูงขึ้น อาจเนื่องจากไม่เห็นถึงความจำเป็น หรือไม่อยากอยู่ภายใต้สภาวะกดดันของระบบการเรียนการสอนที่เข้มข้นขึ้นกว่าระดับปริญญาตรี ซึ่งอาจทำให้ตัวเองล้มเหลวและไม่ประสบความสำเร็จกับการเรียนในระดับที่สูงขึ้น

ในสาขาวิชาเอกวิทยาศาสตร์การประมงที่มีนักศึกษาเข้ามาศึกษามากกว่าสาขาวิชาเอกอื่น ๆ อาจเนื่องมาจากเหตุผล ดังนี้ คือ

1. นักศึกษาที่จบการศึกษาในหลักสูตรวิทยาศาสตรบัณฑิต สาขาวิชาประมง ที่มีเกรดเฉลี่ยที่สามารถเรียนต่อและมีความสนใจที่จะศึกษาต่อในระดับปริญญาโท จะเริ่มเข้ามาเป็นผู้ช่วยวิจัยของอาจารย์ในสาขาวิชาประมง ซึ่งมีค่าตอบแทน (เงินเดือน) และขอทุนการศึกษาจากคณะฯ ที่สามารถช่วยเรื่องค่าเล่าเรียนและงบประมาณวิจัยบางส่วน ในส่วนของหัวข้อวิทยานิพนธ์ของนักศึกษาจะมีความใกล้เคียงกับโครงการวิจัยฯ ที่ทำงานให้กับอาจารย์ที่ปรึกษา (หัวหน้าโครงการ) ทำให้สามารถใช้งบประมาณบางส่วนร่วมกันได้
2. นักศึกษาที่ทำงานและมีประสบการณ์ ซึ่งมีทั้งที่ประกอบอาชีพส่วนตัวและรับราชการ สามารถเรียนในรูปแบบที่ทำงานวิจัยเพียงอย่างเดียว นักศึกษาใช้เงินเดือนของตัวเองสำหรับค่าเล่าเรียน ค่าเดินทาง และ งานวิจัย ทั้งนี้ อาจารย์ที่ปรึกษาจะคุยงานร่วมกัน และติดตาม เพื่อให้งานวิทยานิพนธ์สามารถสำเร็จได้ทันเวลา
3. จากความร่วมมือผ่านโครงการพัฒนาในประเทศต่างๆ นักศึกษาต่างชาติ ได้แก่ สาธารณรัฐประชาธิปไตยประชาชนลาว และสาธารณรัฐโมซัมบิก ได้รับทุนจากสำนักงานพัฒนาความร่วมมือระหว่างประเทศ (สพร) กระทรวงการต่างประเทศ ถึงแม้ว่า มาตรฐานการศึกษาของแต่ละประเทศมีความแตกต่างกัน อาจารย์ที่ปรึกษาจะติดตามและช่วยพัฒนาวิทยานิพนธ์ให้สำเร็จ

**2.2 ปัญหานักศึกษาแรกเข้า**

หลักสูตรมีจำนวนนักศึกษาที่สำเร็จการศึกษาตามเกณฑ์น้อยและมีนักศึกษาบางส่วนที่ต้องพ้นสภาพ

การศึกษาไป ซึ่งอาจมาจากหลายสาเหตุ ดังนี้

1. นักศึกษาแรกเข้าอาจจะขาดความเข้าใจในการปรับตัวต่อกระบวนการจัดการเรียนการสอนของหลักสูตรในระดับบัณฑิตศึกษาที่จะต้องศึกษาค้นคว้าด้วยตนเองเพิ่มมากขึ้นกว่าการเรียนการสอนในระดับปริญญาตรี เนื่องจากการศึกษาในระดับปริญญาโทจะเน้นทักษะในการคิดวิเคราะห์มากขึ้น เพื่อให้มหาบัณฑิตมีทักษะการคิดวิเคราะห์ที่จะนำไปพัฒนาต่อยอดได้
2. นักศึกษาที่รับเข้าศึกษาส่วนใหญ่จะมีพื้นฐานความรู้ด้านภาษาอังกฤษค่อนข้างจำกัด จำเป็นที่จะต้องมีการพัฒนาที่ต่อเนื่อง เพื่อให้สามารถอ่านผลงานทางวิชาการที่ส่วนใหญ่เป็นภาษาอังกฤษ รวมถึงมีทักษะในการเขียนที่จำเป็นต้องใช้ในการเขียนบางส่วนของวิทยานิพนธ์
3. นักศึกษามีทักษะเชิงคำนวณทางสถิติอยู่ในเกณฑ์ที่ต้องปรับปรุงและพัฒนา เนื่องจากมีความจำเป็นต่อการศึกษาค้นคว้าและการทำวิทยานิพนธ์
4. นักศึกษาต่างชาติ โดยเฉพาะจาก สปป.ลาว จำเป็นต้องมีการจัดการเรียนการสอนเพื่อปูความรู้พื้นฐานทางด้านวิชาการในสาขาที่เกี่ยวข้อง ให้สามารถเรียนในระดับปริญญาโทได้

**2.3 แนวทางในการแก้ปัญหา**

จากปัญหาการดำเนินงานของหลักสูตรฯ ที่ได้วิเคราะห์ไว้ข้างต้น อาจจะใช้แนวทางการแก้ไขปัญหา

ดังกล่าว ดังต่อไปนี้

1. เพื่อเพิ่มจำนวนนักศึกษารับเข้าให้เป็นไปตามแผนรับหรือใกล้เคียงกับแผนรับนักศึกษามากขึ้น ควรจะมีการสนับสนุนทุนการศึกษาแก่ศิษย์เก่าและนักศึกษาที่มีผลการเรียนดีจากสถาบันอื่น เพื่อเป็นแรงจูงใจให้นักศึกษาเข้ามาศึกษาในระดับบัณฑิตศึกษามากขึ้น
2. หลักสูตรฯ ควรมีมาตรการสนับสนุนให้บุคลากรของหลักสูตรฯ หาแหล่งทุนในการทำวิจัยจากหน่วยงานภายนอกให้มากขึ้น ซึ่งนอกจากจะเพิ่มความเข้มแข็งทางวิชาการให้แก่บุคลากรแล้วยังสามารถมีงบประมาณรองรับนักศึกษาที่จะเข้ามาศึกษาต่อ โดยการสนับสนุนค่าใช้จ่ายในการดำรงชีพและสนับสนุนงบประมาณสำหรับทำวิทยานิพนธ์ของนักศึกษาในบางส่วน น่าจะช่วยให้นักศึกษาตัดสินใจเข้ามาศึกษาต่อมากขึ้น
3. จากความได้เปรียบในเรื่องสถานที่ตั้งของสถานศึกษาที่ใกล้เคียงกับประเทศเพื่อนบ้านในอินโดจีนหลายประเทศ ทั้ง สปป.ลาว กัมพูชา และเวียดนาม หลักสูตรฯ หรือมหาวิทยาลัยอุบลราชธานี ควรประชาสัมพันธ์หลักสูตรในประเทศเพื่อนบ้านและอาเซียน เพื่อเพิ่มช่องทางในการรับนักศึกษาเข้ามาศึกษาให้มากขึ้น
4. ในสาขาวิชาที่ไม่มีนักศึกษาสมัครเข้ามาเรียนต่อเนื่องหลายปี อย่างเช่น สาขาวิชาเอกเกษตรผสมผสานควรจะเสนอปิดสาขาวิชาเอก เพื่อให้การบริหารหลักสูตรในด้าน จำนวนอาจารย์ผู้รับผิดชอบหลักสูตร จำนวนอาจารย์ประจำหลักสูตร แผนรับนักศึกษากับจำนวนรับเข้า ต้นทุนค่าใช้จ่ายในการบริหารของหลักสูตร มีความคล่องตัวมากขึ้น
5. เนื่องจากมีข้อจำกัดในการคัดเลือกนักศึกษาแรกเข้าให้เป็นไปตามมาตรฐาน โดยเฉพาะนักศึกษาต่างชาติที่ต้องคำนึงถึงความสัมพันธ์ระหว่างประเทศและนโยบายของรัฐบาล หลักสูตรฯ จำเป็นจะต้องพัฒนาหลักเกณฑ์ในการรับเข้าที่สอดคล้องกับสถานการณ์และจำเป็นจะต้องมีมาตรการหรือโครงการพิเศษในการพัฒนานักศึกษาให้มีพื้นฐานความรู้และทักษะที่เพียงพอที่จะทำให้นักศึกษาประสบความสำเร็จในการศึกษาในหลักสูตรฯ ได้

**สรุปโดยภาพรวมของหลักสูตร**

1. จำนวนนักศึกษาที่รับเข้าระหว่างปีการศึกษา 2555-2559 ทั้งหมด 35 คน เฉลี่ย 7 คน/ปี ต่ำกว่าแผนรับที่กำหนดไว้ ปัจจุบันมีนักศึกษาพ้นสภาพ 7 คนและสำเร็จการศึกษา 9 คน
2. นักศึกษาใช้ระยะเวลาในการเรียนเพื่อจบการศึกษาเฉลี่ยมากกว่า 3 ปี
3. การพ้นสภาพการเป็นนักศึกษาของนักศึกษาส่วนใหญ่เกิดขึ้นในเทอมที่สองของการศึกษา
4. พื้นฐานภาษาอังกฤษและทักษะในการคิดคำนวณเชิงตัวเลขและสถิติของนักศึกษาจำเป็นต้องมีการปรับปรุงและพัฒนา
5. นักศึกษาจำเป็นต้องเรียนรู้ที่จะปรับตัวให้เข้ากับรูปแบบการจัดการเรียนการสอนในระดับบัณฑิตศึกษา ที่ต้องวางแผนการทำงานด้วยตนเอง โดยมีอาจารย์ที่ปรึกษาเป็นผู้ชี้แนะเพิ่มเติม
6. นักศึกษาต่างประเทศที่เข้าศึกษาในหลักสูตรฯ จำเป็นต้องมีการปรับพื้นฐานความรู้เพื่อให้สามารถศึกษาในระดับบัณฑิตศึกษาได้ โดยให้อาจารย์ที่ปรึกษาหลัก ที่ปรึกษาร่วม หรือคณะกรรมการที่ปรึกษาเป็นผู้ช่วยวางแผนให้นักศึกษาตามความเหมาะสมเป็นราย ๆ ไป

**3. ผลการประเมินหลักสูตรจากบัณฑิต ผู้ใช้บัณฑิต ผู้เกี่ยวข้อง และข้อเสนอแนะจากผู้ทรงคุณวุฒิ**

**3.1 ความพึงพอใจและข้อคิดเห็นของนักศึกษาปัจจุบัน**

นักศึกษาปัจจุบันมีความพึงพอใจต่อการจัดการหลักสูตรวิทยาศาสตรมหาบัณฑิต สาขาวิชาเกษตรศาสตร์ (วิชาเอก พืชไร่ พืชสวน สัตวศาสตร์ วิทยาศาสตร์การประมง หรือ วิทยาการจัดการหลักการเก็บเกี่ยว) ซึ่งมีค่าคะแนนจากการประเมินเฉลี่ยเท่ากับ 3.92 ซึ่งหมายถึงนักศึกษาปัจจุบันมีความพึงพอใจต่อการจัดการหลักสูตรวิทยาศาสตรมหาบัณฑิต**ในระดับมาก (ดังเอกสารแนบท้าย 1)**

**3.2 ความพึงพอใจและข้อคิดเห็นของมหาบัณฑิต**

บัณฑิตมีความพึงพอใจต่อการจัดการหลักสูตรวิทยาศาสตรมหาบัณฑิตสาขาวิชาเกษตรศาสตร์ (วิชาเอก พืชไร่ พืชสวน สัตวศาสตร์ วิทยาศาสตร์การประมง หรือ วิทยาการจัดการหลักการเก็บเกี่ยว) ซึ่งมีค่าคะแนนจากการประเมินเฉลี่ยค่าเท่ากับ 4.11 ซึ่งหมายถึงบัณฑิตมีความพึงพอใจต่อการจัดการหลักสูตรวิทยาศาสตรมหาบัณฑิต**ในระดับมาก** **(ดังเอกสารแนบท้าย 2)**

**3.3 ความพึงพอใจและข้อคิดเห็นของผู้ใช้มหาบัณฑิต**

ผู้ใช้บัณฑิตมีความพึงพอใจคุณลักษณะของบัณฑิตที่จบการศึกษาหลักสูตรวิทยาศาสตรมหาบัณฑิต สาขาวิชาเกษตรศาสตร์ (สาขาวิชาเอก พืชไร่ พืชสวน สัตวศาสตร์ วิทยาศาสตร์การประมง หรือ วิทยาการจัดการหลักการเก็บเกี่ยว) ซึ่งมีค่าคะแนนจากการประเมินเฉลี่ยเท่ากับ 4.45 ซึ่งหมายถึงผู้ใช้บัณฑิตมีความพึงพอใจต่อคุณลักษณะของบัณฑิตที่จบการศึกษาหลักสูตรวิทยาศาสตรมหาบัณฑิต**ในระดับมาก** **(ดังเอกสารแนบท้าย 3)**

**ข้อเสนอแนะอื่นๆ ที่เร่งด่วนที่ต้องการให้ปรับปรุงหลักสูตร**

1. ในปัจจุบัน หลักการและทฤษฎีใหม่ๆ ทางวิทยาศาสตร์การเกษตรในหลายสาขาวิชามีการพัฒนาและเปลี่ยนแปลงค่อนข้างมาก จึงต้องมีการปรับปรุงข้อมูลและเนื้อหา รวมถึงการจัดการเรียนการสอนแก่นักศึกษาให้สอดคล้องและเหมาะสม
2. นักศึกษาที่รับเข้าจำเป็นต้องปรับตัวให้เข้ากับระบบการเรียนการสอนที่เข้มข้นขึ้นในระดับบัณฑิตศึกษา และนักศึกษาจะต้องมีความมุ่งมั่น ขยัน อดทน และมีความรับผิดชอบสูงในการทำงานจึงจะประสบความสำเร็จได้ ดังนั้น จึงควรมีการปรับปรุงหลักสูตรฯ เพื่อพัฒนาระบบที่เอื้อให้นักศึกษาเข้าใจแนวคิดในการศึกษา และสามารถพัฒนาตัวเองเพื่อให้ประสบความสำเร็จในการศึกษาตามจุดมุ่งหมายที่ตั้งไว้
3. นักศึกษาจำเป็นต้องมีความรอบรู้ทั้งในทางทฤษฎีและภาคปฏิบัติ เพื่อให้สามารถนำไปประยุกต์ใช้ในการทำงานในอนาคตได้ ดังนั้น จึงต้องปรับปรุงหลักสูตรเพื่อพัฒนาวิธีการจัดการเรียนการสอนให้สอดคล้อง และมีความสมดุลทางด้านทฤษฎีและปฏิบัติ
4. หลักสูตรฯ ควรจัดให้มีข้อตกลงความร่วมมือทางวิชาการกับมหาวิทยาลัยนานาชาติให้มากขึ้นและมีการแลกเปลี่ยนนักศึกษาเพื่อให้มีการเรียนรู้และเพิ่มพูนประสบการณ์ให้มากขึ้น
5. ห้องปฏิบัติการทางการวิจัยควรมีเครื่องมือและอุปกรณ์ทางวิทยาศาสตร์ที่เพียงพอสำหรับทำวิจัยเพื่อรองรับการวิจัยที่สูงขึ้น
6. นักศึกษาจำเป็นจะต้องได้รับการพัฒนาทักษะการใช้ภาษาต่างประเทศ โดยเฉพาะภาษาอังกฤษที่จำเป็นสำหรับในการทำงานในอนาคต
7. นักศึกษาจำเป็นจะต้องได้รับการพัฒนาทักษะการพูดต่อหน้าชุมชน รวมถึงความมีมนุษยสัมพันธ์ต่อบุคคลรอบข้างให้มากขึ้น และสามารถปรับตัวเข้ากับสังคมได้ดี
8. ควรมีการแนะแนวเรื่องการศึกษาต่อหรือการทำงานหลังจบการศึกษา โดยอาจให้รุ่นพี่ที่จบไปแล้วที่ทำงานในอาชีพต่าง ๆ กลับมาให้คำแนะนำในการทำงาน หรือวิธีการหางาน
9. ควรมีการบรรจุรายวิชาด้านพัฒนาชุมชนเข้ามาเสริมในแผนการเรียนการสอน เพราะว่าสาขาวิชาด้านการเกษตรจะเกี่ยวข้องกับความเป็นอยู่ของประชาชนโดยตรง ดังนั้น วิทยาการด้านนี้ควรจะมีวิธีการถ่ายทอดให้ถึงตัวเกษตรกรอย่างมีประสิทธิภาพ โดยผ่านกระบวนการมีส่วนร่วมของชุมชน และสร้างความยั่งยืนให้แก่สังคม เกษตรกรรม และสามารถสร้างผลผลิตอย่างมีประสิทธิภาพ
10. หลักสูตรควรเน้นการเรียนรู้เพื่อพัฒนาชาติ สังคม และสิ่งแวดล้อม ตลอดจนการพัฒนาเพื่อให้เกิดความยั่งยืนของอาชีพเกษตรกร และสามารถประยุกต์ใช้ความรู้ในชีวิตประจำวัน และสังคมในปัจจุบัน
11. งานวิจัยสำหรับหัวข้อวิทยานิพนธ์ควรนำไปใช้ได้จริง โดยเชื่อมโยงกับทางภาคเอกชนหรือพัฒนาโจทย์วิจัยจากผู้ใช้บัณฑิต

**ข้อเสนอแนะจากผู้ทรงคุณวุฒิ (ประชุม**วิพากษ์หลักสูตรและประชุมคณะกรรมการพัฒนาหลักสูตร วันที่ 23 พฤศจิกายน 2558 ห้องประชุมพิบูลมังสาหาร)

ประเด็นหลักสูตร

1. อยากให้หลักสูตรสร้างบัณฑิตที่มีวิสัยทัศน์ในการทำงานด้านการเกษตร เชื่อมโยงบริบทของชุมชน ตลาดและวิทยาการการเกษตร
2. หลักสูตรควรต้องมีรายวิชาที่อยู่ภายใต้กรอบสภาวิชาชีพที่ส่งเสริมและควบคุมด้านวิทยาศาสตร์ทั้ง 4 ด้าน (วิทยาศาสตร์พื้นฐาน วิทยาศาสตร์สุขภาพ วิทยาศาสตร์เกษตร และวิทยาศาสตร์สิ่งแวดล้อม) โดยเฉพาะวิทยาศาสตร์สิ่งแวดล้อม ที่จะเอื้อประโยชน์ให้นักศึกษาสามารถไปประกอบอาชีพเป็นที่ปรึกษาบริษัทต่างๆ ได้ นอกเหนือจากเป็นนักวิชาการ นักวิจัยโดยตรง
3. รายวิชาและเนื้อหาในรายวิชาในหลักสูตรที่เชื่อมโยงกับเศรษฐศาสตร์และบริหารธุรกิจ รวมทั้งในรายวิชาทางด้านเกษตรอุตสาหกรรม เพื่อให้นักศึกษาที่จบออกไปเป็นผู้ประกอบการได้ อาจมีเชิญผู้ประกอบการที่ประสบความสำเร็จมาเป็นอาจารย์พิเศษ
4. สาขาประมงควรเน้นวิชาด้านการจัดการทรัพยากรเพิ่มเติม รวมทั้งการใช้เทคโนโลยีที่ทันสมัยเพื่อการประมงและเพาะเลี้ยงสัตว์น้ำ
5. ควรทำการเปรียบเทียบหลักสูตรในสาขาเดียวกันหรือใกล้เคียงกันในสถาบันอื่นๆ เน้นการทำให้หลักสูตรมีจุดแข็งโดยเฉพาะประเด็นท้องถิ่น ตลอดจนถึงลุ่มน้ำโขงและอาเซียน
6. รายวิชาในหลักสูตรควรเน้นให้มีการปฏิบัติจริงและปรับใช้ทฤษฎีประกอบ (learning by doing) รวมถึง ลักษณะของการเรียนการสอนและวิจัยเพื่อผลิตนวัตกรรม การแก้ปัญหา และการสร้างกลยุทธ์ (การผลิตและการแปรรูปผลผลิต) โดยใช้องค์ความรู้ทางวิทยาศาสตร์เกษตร
7. หลักสูตรควรเพิ่มเติมและเน้นการทำงานร่วมกับภาคเอกชน
8. ชื่อหลักสูตรทำอย่างไรให้ครอบคลุมสาขาประมง เสนอทางเลือกของชื่อหลักสูตรเป็น “วิทยาศาสตร์การเกษตร”
9. หลักสูตรควรมีความยืดหยุ่นที่จะเปิดโอกาสให้นักศึกษาไปเรียนวิชาหรือเทคนิควิธีการทางวิทยาศาสตร์เกษตรใหม่ๆ ที่น่าสนใจในมหาวิทยาลัยอื่นได้ โดยสามารถทำการเทียบวิชาได้ โดยอาจมีวิชาส่วนกลางที่สภาคณบดีคณะเกษตรจัดขึ้น หรือมีการประสานรายวิชาให้ตรงกัน
10. หลักสูตรควรเน้นวิจัยให้ปรับเปลี่ยนไปตามสภาพแวดล้อมที่เปลี่ยนแปลงไปของโลก รวมทั้งสมดุลธรรมชาติ การปรับปรุงพันธุ์ กระบวนการที่เกี่ยวกับสภาพแวดล้อม เช่น การเลือกใช้สารบางอย่างในการเพาะปลูกที่ทำให้พืชใช้น้ำน้อยลง

ประเด็นนักศึกษา

1. ควรมีการเน้นภาษาอังกฤษในนักศึกษาระดับบัณฑิตศึกษา โดยเฉพาะอย่างยิ่งภาษาอังกฤษเพื่อการสื่อสาร นอกเหนือจากภาษาอังกฤษในเชิงวิชาการ
2. ควรเน้นให้นักศึกษามีความพร้อมทางด้านเทคโนโลยี มีความสามารถที่หลากหลาย (multi-function skill) และมีความคิดสร้างสรรค์
3. จะต้องผลิตนักศึกษาที่เป็นผู้ที่คิดประเด็นทางวิชาการใหม่ๆ ได้และพร้อมในการทำงานร่วมกับผู้อื่นและเรียนรู้สิ่งใหม่ๆ

ประเด็นอาจารย์

1. ควรมีอาจารย์ที่มีความเชี่ยวชาญในประเด็นที่สำคัญในปัจจุบัน อาทิเช่น crop adaptation, plant climate, animal welfare, food safety and security รวมทั้งในทีมผู้สอนควรจะต้องมีอาจารย์ที่เชี่ยวชาญเรื่องเศรษฐศาสตร์และการตลาดด้านการเกษตร
2. ควรมีการจัดการกระบวนการสอน ที่ไม่ใช่เฉพาะเน้นการบรรยาย เน้นการสื่อสารแบบสองทาง เน้นการไปดูงานนอกสถานที่

**4. หลักสูตรลักษณะนี้มีเปิดสอนอยู่แล้วที่มหาวิทยาลัยอื่นในประเทศ** ได้แก่ คณะเกษตรศาสตร์ มหาวิทยาลัยขอนแก่น, คณะเกษตรศาสตร์ มหาวิทยาลัยเชียงใหม่, คณะเกษตร มหาวิทยาลัยเกษตรศาสตร์

**5. หลักสูตรที่นำมาใช้เป็นแนวทางในการพัฒนาหลักสูตร** หลักสูตรที่เสนอมีลักษณะคล้ายคลึงกับหลักสูตรอื่นที่เปิดสอนอยู่แล้วในมหาวิทยาลัยได้แก่

*ไม่มี*

**6. หลักสูตรของมหาวิทยาลัยในต่างประเทศที่ใช้ประกอบการพัฒนาหลักสูตรนี้** **(ถ้ามี)**  ได้แก่

*ไม่มี*

**7. ความเปลี่ยนแปลงทางวิชาการ วิชาชีพ นโยบายของประเทศ ที่มีผลกระทบต่อหลักสูตร**

**- ผลกระทบต่อภาคการเกษตรไทยจากประชาคมอาเซียน (ASEAN Community: AC)**

หลังเปิดประชาคมเศรษฐกิจอาเซียน ใน ปี พ.ศ. 2558 อาเซียนจะเป็นตลาดส่งออกที่สำคัญของไทย รวมทั้งการเป็นศูนย์กลางการผลิตสินค้าเกษตรของอาเซียนสู่ตลาดโลก โดยเฉพาะสินค้าเกษตรคุณภาพดีที่ผ่านการรับรองมาตรฐานสินค้าจากองค์กรที่มีต่างๆ ที่เป็นที่ยอมรับ ซึ่งคณะอนุกรรมการเตรียมความพร้อม ภาคการเกษตรสู่ประชาคมอาเซียน (2556)[[1]](#footnote-1) ได้ทำการประเมินผลกระทบประชาคมเศรษฐกิจอาเซียนต่อ ภาคการเกษตรของไทย ซึ่งจะมีผลต่อการศึกษาวิจัยและสร้างองค์ความรู้ภายใต้หลักสูตรดังนี้

1. ประเทศไทยควรมีการพัฒนาสินค้าข้าวในทุกด้าน ทั้งคุณภาพข้าว รูปแบบและบรรจุภัณฑ์ให้มีคุณภาพดี สอดคล้องกับความต้องการของผู้บริโภคในแต่ละตลาด รวมทั้งต้องสร้างความแตกต่างจากสินค้าของคู่แข่งขันอย่างเด่นชัด เพื่อรักษาตลาดเดิมไว้ และสร้างโอกาสในการเปิดตลาดใหม่เพิ่มขึ้น หากประเทศไทยไม่สามารถพัฒนาสินค้าข้าวให้มีความแตกต่างจากข้าวของสมาชิก AC อื่น ๆ มีแนวโน้มว่าจะถูกประเมินว่าเป็นข้าวที่มีคุณภาพเดียวกัน และจะได้รับราคาที่ไม่แตกต่างกัน ทำให้ไทยเสียประโยชน์ โดยเฉพาะประเทศพม่ามีแนวโน้มเป็นคู่แข่งที่สำคัญด้านข้าวหอมเนื่องจากเมื่อปี 2554 ที่ผ่านมา พม่าได้รับรางวัลชนะเลิศข้าวหอมที่สุดในโลก หากพม่าเปิดประเทศมากขึ้นคาดว่าจะเป็นผู้ส่งออกข้าวรายสำคัญของโลกแข่งกับไทยและเวียดนามเหมือนในอดีตที่ผ่านมาประเทศไทยจึงต้องทำวิจัยและพัฒนาข้าวอย่างต่อเนื่องเพื่อรักษาความเป็นผู้นำด้านการส่งออกข้าวของโลก
2. ประเทศไทยควรมีการพัฒนาสินค้ายางพารา ทั้งปริมาณและคุณภาพยางพารา ส่งเสริมการแปรรูปยางพาราเป็นผลิตภัณฑ์ยางภายในประเทศ เน้นการแปรรูปเป็นผลิตภัณฑ์เพื่อสร้างมูลค่า รวมทั้งร่วมมือกับสมาชิก AC เป็นพันธมิตรในฐานะการเป็นตลาดเดียว สร้างอำนาจการต่อรองที่แข็งแกร่งในการส่งออกยางพาราสู่ตลาดโลก นอกจากนี้ประเทศไทยควรส่งเสริมการใช้ยางพาราเป็นวัตถุดิบในอุตสาหกรรมต่าง ๆ เพื่อเพิ่มการใช้ยางพาราในประเทศ เป็นการเพิ่มมูลค่า รวมทั้งลดความเสี่ยงด้านราคาจากการพึ่งพาตลาดต่างประเทศมากเกินไป
3. ประเทศไทยควรมีการพัฒนาสินค้าปาล์มน้ำมันในทุกด้าน ทั้งปริมาณ คุณภาพ การแปรรูปเป็นผลิตภัณฑ์ ให้มีความเพียงพอต่อความต้องการใช้ภายในประเทศ รวมทั้งการส่งออก หากประเทศไทย ไม่สามารถเพิ่มผลผลิตปาล์มน้ามัน และพัฒนาสินค้าปาล์มน้ามันอย่างมีประสิทธิภาพ ให้ทัดเทียมกับสมาชิก AC อื่น ๆ มีแนวโน้มว่าประเทศไทยจะสูญเสียตลาดปาล์มน้ำมันและน้ำมันปาล์มให้แก่อินโดนีเซีย และมาเลเซีย

นอกจากนี้ในรายงานดังกล่าวถึงสินค้าเกษตรที่สำคัญของไทยที่มีศักยภาพในการแข่งขันและควรจะมีการพัฒนาที่สอดคล้องกับศักยภาพ 23 ชนิดสินค้า ใน 7 กลุ่ม ได้แก่ 1. กลุ่มสินค้าประมง (กุ้ง ปลาทูน่า ปลานิล และกุ้งก้ามกราม) 2. กลุ่มสินค้าปศุสัตว์ (ไก่เนื้อ ไข่ไก่ โคนม โคเนื้อ และสุกร) 3. กลุ่มสินค้าผลไม้ (ทุเรียน ลำไย มังคุด มะม่วง และสับปะรด) 4. กลุ่มสินค้าข้าว 5. กลุ่มสินค้าไม้ยืนต้น (ปาล์มน้ำมัน มะพร้าว ยางพารา และกาแฟ) 6. กลุ่มสินค้าพืชไร่ (มันสำปะหลัง ข้าวโพดเลี้ยงสัตว์ และอ้อยโรงงาน) และ 7. กลุ่มสินค้าไหม

**- วิสัยทัศน์ประเทศไทยปี 2570**

สำนักงานคณะกรรมการพัฒนาการเศรษฐกิจและสังคมแห่งชาติ (2552)[[2]](#footnote-2) ได้จัดทำวิสัยทัศน์ประเทศไทยปี 2570 เพื่อเป็นแม่แบบในการจัดทำแผนพัฒนาประเทศ ควบคู่ไปกับการพัฒนาประเทศตามหลักปรัชญาของเศรษฐกิจพอเพียง โดยมีเป้าหมายหลักที่ว่า “คนไทยภาคภูมิใจในความเป็นไทย มีมิตรไมตรีบนวิถีชีวิตแห่งความพอเพียง ยึดมั่นในวัฒนธรรมประชาธิปไตย และหลักธรรมาภิบาล การบริการสาธารณะขั้นพื้นฐานที่ทั่วถึง มีคุณภาพ สังคมมีความปลอดภัยและมั่นคง อยู่ในสภาวะแวดล้อมที่ดีเกื้อกูลและเอื้ออาทรซึ่งกันและกัน ระบบการผลิตเป็นมิตรกับสิ่งแวดล้อม มีความมั่นคงด้านอาหารและพลังงาน อยู่บนฐานทางเศรษฐกิจที่พึ่งตนเองและแข่งขันได้ในเวทีโลก สามารถอยู่ในประชมคมภูมิภาคและโลกได้อย่างมีศักดิ์ศรี” โดยแนวโน้มหลักที่ประเทศไทยและโลกอาจต้องเผชิญใน 20 ปีข้างหน้าไว้ 7 ประการ และผลกระทบที่จะมีต่อการพัฒนาองค์ความรู้ทางด้านเกษตร ดังนี้

1. การรวมตัวทางเศรษฐกิจในภูมิภาค ซึ่งส่งผลให้มีความเชื่อมโยงทางเศรษฐกิจระหว่างประเทศในอนุภูมิภาคเพิ่มมากขึ้น และทำให้เศรษฐกิจในภูมิภาคเอเชียมีแนวโน้มที่จะขยายตัวอย่างรวดเร็ว

2. เศรษฐกิจโลกจะเปลี่ยนศูนย์กลางอำนาจมาอยู่ในประเทศแถบเอเชียมากขึ้น จีนและอินเดียซึ่งเป็นคู่ค้าที่สำคัญในภาคเกษตรของไทยจะก้าวสู่การเป็นมหาอำนาจทางเศรษฐกิจโลกในอนาคต

3. การเปลี่ยนแปลงด้านการเงินโลก ซึ่งจะมีความผันผวนและความเสี่ยงมากขึ้น โดยเฉพาะในเรื่องการเคลื่อนย้ายทุนและฐานการผลิตภาคเกษตรมาในภูมิภาคเอเชีย ซึ่งเป็นทั้งโอกาสและความเสี่ยงของภาคเกษตรไทย

4. ประชากรสูงอายุของโลกเพิ่มขึ้นอย่างรวดเร็ว ซึ่งจะเป็นปัญหาใหญ่ของประเทศที่พัฒนาแล้ว ทั้งทางด้านเศรษฐกิจ สังคม และการเมือง แต่จะเป็นโอกาสของประเทศไทยในการบริการผู้สูงอายุ ซึ่งมีผลกระทบโดยตรงต่อการผลิตสินค้าเกษตรที่ตรงตามความต้องการบริโภคของประชากรในกลุ่มนี้ โดยเฉพาะในประเด็นอาหารเพื่อสุขภาพ

5. ความก้าวหน้าทางเทคโนโลยีกับการดำเนินชีวิตของมนุษย์ ซึ่งประเทศไทยต้องเตรียมความพร้อม โดยเฉพาะอย่างยิ่งสำหรับในภาคเกษตรต้องมีการปรับตัวในการประยุกต์และผสมผสานเทคโนโลยีเพื่อการเพิ่มปริมาณผลผลิตและเป็นมิตรกับสิ่งแวดล้อม

6. แนวโน้มปัญหาด้านพลังงาน ซึ่งจะมีผลต่อภาวะเศรษฐกิจและสังคมของโลก ทำให้ต้องเร่งทำความรู้ความเข้าใจ รวมทั้งการที่ภาคการเกษตรต้องเข้ามามีบทบาทในการหาองค์ความรู้และพัฒนาในประเด็นเรื่องการผลิตพืชพลังงาน

7. ปัญหาภัยคุกคามจากภาวะโลกร้อน ซึ่งส่งกระทบต่อธรรมชาติ เศรษฐกิจ และคุณภาพชีวิต ซึ่งจะส่งผลกระทบต่อภาคเกษตรกรรมโดยตรง โดยเฉพาะในเรื่องของผลผลิตทางการเกษตร ที่ยังต้องพึ่งปัจจัยต่างๆ ในธรรมชาติเป็นอย่างสูง รวมทั้งผลกระทบต่อระบบนิเวศน์ต่างๆ

**- วิสัยทัศน์ประเทศไทยโดยรัฐบาล พ.ศ. 2558-2563 “มั่นคง มั่งคั่ง ยั่งยืน”**

สำนักงานคณะกรรมการพัฒนาการเศรษฐกิจและสังคมแห่งชาติ (2558)[[3]](#footnote-3) ได้นำเสนอนโยบายในการพัฒนาประเทศโดยรัฐบาล ระหว่าง พ.ศ. 2558-2563 ภายใต้วิสัยทัศน์ “มั่นคง มั่งคั่ง ยั่งยืน” โดยได้ให้ความหมายของทั้ง 3 ประเด็นดังนี้

“มั่นคง” หมายถึง การมีเสถียรภาพทางการเมืองประชาชนต้องมีความปลอดภัยในชีวิตและทรัพย์สิน มีหลักนิติรัฐที่เข้มแข็ง และมีความยุติธรรม ซึ่งการที่ประเทศเกิดความสงบสุขสันติ ล้วนเป็นปัจจัยสำคัญที่จะทำให้ประเทศชาติเดินหน้าไปได้อย่างเข้มแข็งและเป็นพื้นฐานที่จะทำให้การพัฒนาเศรษฐกิจและสังคมสามารถดึงศักยภาพที่มีอยู่ออกมาใช้ได้อย่างเต็มที่ รัฐบาลกำลังเร่งปฏิรูประบบการบริหารราชการแผ่นดินให้มีประสิทธิภาพรวมทั้งปรับปรุงกฎหมายและระเบียบที่เป็นอุปสรรคในการพัฒนาความสามารถในการแข่งขัน

“มั่งคั่ง” หมายถึง การทำให้ประชาชนมีชีวิตความเป็นอยู่ที่ดีขึ้นตามสมควรแก่ฐานะ การทำให้เศรษฐกิจของประเทศมีความเชื่อมโยงระหว่างกันมากขึ้น โดยให้ความสำคัญกับการค้าขายกับประเทศเพื่อนบ้าน ไทยต้องร่วมกันกับประเทศต่างๆอาเซียนเพื่อสร้างภูมิภาคให้เข้มแข็ง มั่นคง และมั่งคั่ง มุ่งยกระดับภาคการผลิตและบริการเพื่อเพิ่มขีดความสามารถในการแข่งขันของประเทศ รวมถึงการพัฒนาโครงสร้างพื้นฐานและการศึกษาเพื่อรองรับการพัฒนาทางเศรษฐกิจ รวมถึงสร้างความเชื่อมโยงกับประเทศเพื่อนบ้าน

“ยั่งยืน” หมายถึง การคำนึงถึงการพัฒนาที่ยั่งยืนซึ่งต้องยึดความต้องการของประชาชนเป็นหลักต้องเริ่มจากการเข้าใจปัญหาที่แท้จริงจากพื้นที่หรือจากชุมชน ใช้ทรัพยากรที่มีอยู่อย่างเหมาะสมตามกำลังความสามารถของตนเอง ใช้หลักเหตุและผลและการรู้เท่าทันความเปลี่ยนแปลง หรือการมีภูมิคุ้มกันตามแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวซึ่งเน้นเรื่องความเข้มแข็งจากภายในตัวบุคคลชุมชนและสังคม

โดยที่วิสัยทัศน์ดังกล่าว มุ่งหวังในการสร้างความได้เปรียบด้านฐานการผลิตภาคการเกษตร พัฒนามูลค่าเพิ่มของสินค้าเกษตรและอาหาร พร้อมกันกับความยั่งยืนของทรัพยากรธรรมชาติและสิ่งแวดล้อม สำหรับในภาคตะวันออกเฉียงเหนือ การที่เป็นภาคที่มีอัตราการเปลี่ยนแปลงพื้นที่ป่าไม้ลดลงมากที่สุดคือ ลดลงร้อยละ 8.18 มีพื้นที่แล้งซ้ำซากรุนแรง 26.57 ล้านไร่ /ท่วมซ้ำซากเสี่ยงสูงต่อการลงทุนพัฒนาเกษตร 165,817 ไร่ ทำให้การพัฒนาการเกษตรจัดเป็นหนึ่งในเป้าหมายที่สำคัญ นอกจากนี้ การที่เป็นพื้นที่เศรษฐกิจเชื่อมโยงสู่กลุ่มประเทศอนุภูมิภาคลุ่มน้ำโขงและเป็นแหล่งผลิตเกษตรและอาหารที่มีความหลากหลาย ทำให้มีความจำเป็นอย่างยิ่งในการสร้างความยั่งยืนของภาคเกษตรและความมั่นคงด้านอาหารและพลังงานในภาคตะวันออกเฉียงเหนือ รวมทั้งการพัฒนาขีดความสามารถในการผลิตรวมทั้งการจัดการทรัพยากรการเกษตรอย่างมีประสิทธิภาพ สมดุลและยั่งยืน ซึ่งจะเป็นผลต่อการเป็นฐานการพัฒนาภาคที่มั่นคงและสมดุลอันที่จะมุ่งสู่การให้เกษตรกรมีคุณภาพชีวิตที่ดี สร้างความเข้มแข็งและมั่นคงของเกษตรกรและสถาบันเกษตรกรให้พึ่งตนเองได้ และ สร้างมูลค่าทางเศรษฐกิจจากอุตสาหกรรมแปรรูปสินค้าเกษตรและผลิตภัณฑ์ชุมชนจากฐานภูมิปัญญาไทยผสานสู่เทคโนโลยีสมัยใหม่

**- วิสัยทัศน์มหาวิทยาลัยอุบลราชธานี**

“มหาวิทยาลัยอุบลราชธานีเป็นสถาบันชั้นนำแห่งการเรียนรู้ในภูมิภาคลุ่มน้ำโขงและอาเซียน” พันธกิจที่ 1. สร้างบัณฑิตที่มีคุณภาพมาตรฐานในระดับสากล มีคุณธรรมนำความรู้ คิดเป็น ทำเป็นและดำรงชีวิตบนพื้นฐานความพอเพียง กลยุทธ์ที่ 1. สร้างบัณฑิตที่มีคุณภาพและสมรรถนะตามมาตรฐานสากล สามารถเรียนรู้และพัฒนาตนเองได้อย่างต่อเนื่อง มีคุณธรรม ความรับผิดชอบ ความพอเพียง จิตสำนึกที่ดีและมีความพร้อมเพื่อรองรับการเปิดประชาคมอาเซียน โดยพัฒนาหลักสูตรให้ทันสมัยและจัดกระบวนการจัดการเรียนรู้ที่เน้นผู้เรียนเป็นสำคัญและจัดให้มีทักษะการเรียนรู้จากประสบการณ์จริงและสอดคล้องกับหลักสูตรฯ จะผลิตมหาบัณฑิตที่มีความรู้ ความสามารถในการประยุกต์ใช้วิทยาการที่ทันสมัยและขั้นสูงในสาขาเกษตรเพื่อการพัฒนาชุมชนท้องถิ่นในอีสานใต้ ภูมิภาคลุ่มน้ำโขงและอาเซียน

**8. ตารางสรุปการพัฒนาปรับปรุงหลักสูตร**

| **สรุปการพัฒนาปรับปรุงหลักสูตร** | **การนำผลการวิเคราะห์จากข้อ 2 – 6 มาใช้ ในการพัฒนาปรับปรุงหลักสูตร** |
| --- | --- |
| 1. ผลการวิเคราะห์ข้อมูลจาก มคอ. 7 4 ปีย้อนหลัง | 1. ปรับเป้านักศึกษารับเข้าให้เหมาะสม  2. จัดให้นักศึกษากับอาจารย์ที่ปรึกษาให้มีการใกล้ชิดกันมากขึ้น เพื่อรับทราบปัญหาของนักศึกษา เพื่อร่วมวางแผนการเรียนให้จบในเวลาที่เหมาะสม  3. วางแผนจัด course ภาษาอังกฤษ เพิ่มขึ้นเพื่อปรับพื้นฐานภาษาอังกฤษ  4. คณะกรรมการบริหารหลักสูตรและอาจารย์ที่ปรึกษาวิทยานิพนธ์ร่วมวางแผนปรับพื้นฐานของนักศึกษาต่างประเทศเพิ่มขึ้น |
| 2. ผลการประเมินหลักสูตรจากบัณฑิต ผู้ใช้บัณฑิต ผู้เกี่ยวข้องและข้อเสนอแนะ | 1. อาจารย์ประจำหลักสูตรจะพิจารณานำประเด็นงานวิจัยจากผู้ใช้บัณฑิตมาเป็นหัวข้อวิทยานิพนธ์ของนักศึกษา  2. หลักสูตรให้อิสระกับผู้เรียนในการเลือกหัวข้อวิจัย โดยอาจเป็นหัวข้อของผู้เรียน ของผู้ใช้บัณฑิตหรือของอาจารย์ที่ปรึกษาซึ่งกำลังทำวิจัยในประเด็นนั้น เพื่อให้นักศึกษาสามารถคิดประเด็นวิจัยเพื่อแก้ปัญหาหรือพัฒนาได้ด้วยตนเอง  3. หลักสูตรจะเน้นย้ำให้มีการเรียนการสอนโดยสอดแทรกการใช้ภาษาอังกฤษ โดยเฉพาะรายวิชาสัมมนาและการเผยแพร่และนำเสนอผลงานวิทยานิพนธ์  4. หลักสูตรจะสอดแทรกทักษะด้านการสื่อสารและทำงานร่วมกับผู้อื่นในรายวิชาทุกสาขาวิชาเอก  5. หลักสูตรเปิดรายวิชาเพิ่มหรือปรับปรุงเนื้อหาเพื่อให้สอดคล้องกับความต้องการของผู้ใช้บัณฑิต ผู้ทรงคุณวุฒิ และการเปลี่ยนแปลงของเทคโนโลยี  6. หลักสูตรจะสนับสนุนและส่งเสริมให้ผู้เรียนศึกษาในศาสตร์หลายๆด้านตามความสมัครใจและมีการสอดแทรกความคิดเป็นผู้ประกอบการให้แก่ผู้เรียน ทั้งจากผ่านกระบวนการเรียนรู้ ผ่านประสบการณ์อาจารย์ผู้สอน และผู้ทรงคุณวุฒิภายนอก  7. หลักสูตรได้เปรียบเทียบโครงสร้างหลักสูตรและรายวิชากับสถาบันอุดมศึกษาอื่นๆ พบว่ามีโครงสร้างหลักสูตรใกล้เคียงกัน เนื่องจากอิงตามเกณฑ์มาตรฐานการอุดมศึกษาแห่งชาติเช่นเดียวกัน แต่รายวิชาในหลักสูตรจะแตกต่างกัน เนื่องจากแต่ละสถาบันมีบริบท บุคลากร สิ่งสนับสนุนการเรียนการสอน รวมทั้งเป้าหมายการผลิตบัณฑิตที่แตกต่างกันในบางส่วน  8. หลักสูตรมีมติปิดวิชาเอกเกษตรผสมผสาน เนื่องจากในรอบ 5 ปีที่ผ่านมา ไม่มีผู้สมัครเรียน ทั้งนี้ผู้เรียนสามารถศึกษาองค์ความรู้ทางด้านเกษตรผสมผสาน เกษตรทฤษฎีใหม่ เกษตรอุตสาหกรรม หรือสาขาอื่นๆได้ ผ่านรายวิชาหัวข้อพิเศษ (Special topics)  9. หลักสูตรแก้ไขและปรับปรุงรหัสรายวิชา ชื่อรายวิชา คำอธิบายรายวิชาและสาระการเรียนรู้ในรายวิชาตามคำแนะนำของผู้ทรงคุณวุฒิ  10. หลักสูตรอยู่ระหว่างการปรับปรุงการบริหารหลักสูตรตามเกณฑ์มาตรฐานการศึกษาระดับอุดมศึกษาใหม่ พ.ศ. 2558 |
| 3. หลักสูตรที่นำมาใช้เป็นแนวทางในการพัฒนาหลักสูตร (ถ้ามี) | *ไม่มี* |
| 4.หลักสูตรลักษณะนี้มีเปิดสอนอยู่แล้วที่มหาวิทยาลัยอื่นในประเทศและต่างประเทศที่ใช้ประกอบการพัฒนาหลักสูตรนี้ (ถ้ามี) | โครงสร้างหลักสูตร ได้แก่ จำนวนหน่วยกิตทั้งหมด จำนวนหน่วยกิตในแต่ละหมวดรายวิชาและหน่วยกิตวิทยานิพนธ์ เหมือนกันในทุกสถาบัน เนื่องจากเป็นเกณฑ์ที่กำหนดโดยมาตรฐานการศึกษาระดับอุดมศึกษาของชาติ  อย่างไรก็ตาม จำนวนและรายละเอียดรายวิชาภายในหลักสูตรฯของแต่ละสถาบันจะเหมือนกันเป็นส่วนใหญ่ อย่างไรก็ตามจะมีบางส่วนที่แตกต่างกันตามบริบทของแต่ละสถาบัน โดยเฉพาะหัวข้อวิทยานิพนธ์ของนักศึกษาซึ่งจะแตกต่างกันตามความชำนาญของพื้นที่ โดยหลักสูตรฯ สาขาเกษตรศาสตร์ มหาวิทยาลัยอุบลราชธานี มีหัวข้อวิทยานิพนธ์ที่มุ่งเน้นแก้ไขปัญหาและพัฒนาพื้นที่ภาคตะวันออกเฉียงเหนือตอนล่าง รวมทั้งประเทศภูมิภาคลุ่มแม่น้ำโขง ได้แก่ ไทย ลาว เวียดนาม และกัมพูชา |
| 5.ความเปลี่ยนแปลงทางวิชาการ วิชาชีพ นโยบายของประเทศ นโยบายของมหาวิทยาลัย ที่มีผลกระทบต่อหลักสูตร | 1. โครงสร้างหลักสูตรฯคงเดิม เนื่องจากเป็นเกณฑ์มาตรฐานโดยทั่วไปของหลักสูตรวิทยาศาสตรมหาบัณฑิต สาขาวิชาเกษตรศาสตร์  2. ปรับปรุงจำนวนและเนื้อหารายวิชาภายในหลักสูตรในทุกสาขาวิชาเอก เพื่อให้สอดคล้องและครอบคลุมกับการเปลี่ยนแปลงทางวิชาการและนโยบายของประเทศ |

**สาระในการปรับปรุงแก้ไขรายวิชา**

1. หมวดวิชาเฉพาะ กลุ่มวิชาพื้นฐาน ยุบรวมรายวิชาสัมมนาให้เรียนร่วมกันทั้ง 5 สาขาวิชาเอกและเรียนร่วมกันทั้งการเรียน แบบ ก1 และ ก 2

2. หมวดวิชาเฉพาะ กลุ่มวิชาบังคับ ยุบรวมวิชาระเบียบวิธีวิจัยให้เรียนร่วมกันทั้ง 5 สาขาวิชาเอก

3. หมวดวิชาเฉพาะ กลุ่มวิชาบังคับ มีการเปลี่ยนและปรับปรุงรหัส/คำอธิบาย/แผนการเรียนรู้รายวิชา สาขาวิชาเอกพืชไร่ สาขาวิชาเอกพืชสวน และสาขาวิชาเอกวิทยาการจัดการหลังการเก็บเกี่ยว จำนวน 3 วิชา

4. หมวดวิชาเลือก มีการปรับลด/เพิ่มจำนวนรายวิชา และปรับปรุงรหัส/ชื่อ/คำอธิบาย/แผนการ

เรียนรู้ของรายวิชา เพื่อให้สอดคล้องกับวิทยาการและการพัฒนาบัณฑิตในปัจจุบัน และตรงตามเกณฑ์มาตรฐานของสำนักงานคณะกรรมการการอุดมศึกษาแห่งชาติ ดังนี้

**ตารางสรุปการปรับปรุงรายวิชาหมวดวิชาเลือกภายในหลักสูตรวิทยาศาสตรมหาบัณฑิต สาขาวิชาเกษตรศาสตร์**

|  |  |  |  |  |  |
| --- | --- | --- | --- | --- | --- |
| **วิชาเอก** | **หลักสูตร 2554** | **หลักสูตร 2560** | | | |
| **ปิดรายวิชา** | **เปิดใหม่** | **ปรับปรุง** | **รวม**  **ปัจจุบัน** |
| พืชไร่ | 27 | 10 | 0 | 17 | 17 |
| พืชสวน | 30 | 16 | 1 | 14 | 15 |
| สัตวศาสตร์ | 16 | 6 | 3 | 10 | 13 |
| วิทยาศาสตร์การประมง | 20 | 4 | **6** | 16 | 22 |
| วิทยาการจัดการหลังการเก็บเกี่ยว | 12 | 3 | 0 | 9 | 9 |
| **รวมทั้งสิ้น** | **105** | **39** | **10** | **66** | **76** |

**5.**หมวดวิชาวิทยานิพนธ์ ยุบรวมรายวิชาในหมวดวิชาวิทยานิพนธ์ให้เรียนร่วมกันทั้ง 5 สาขาวิชาเอก

**เอกสารแนบท้าย**

**เอกสารแนบท้าย 1 ความคิดเห็นของนักศึกษาต่อการจัดการหลักสูตร**

**ตารางที่** 1 ความคิดเห็นของนักศึกษาต่อการจัดการหลักสูตร

| **ลำดับที่** | **รายการ** | **ระดับการบรรลุวัตถุประสงค์** | | | | | | | |
| --- | --- | --- | --- | --- | --- | --- | --- | --- | --- |
| **มากที่สุด** | **มาก** | **ปานกลาง** | **น้อย** | **น้อยที่สุด** | **ค่าเฉลี่ย** | **ค่าเบี่ยงเบนมาตรฐาน** | **ระดับความคิดเห็น** |
|
|  |
| 1 | **1. ด้านการจัดการหลักสูตร**  1.1 หลักสูตรมีแผนการศึกษาที่ชัดเจน | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 2 | 1.2 หลักสูตรดำเนินการตามแผนการศึกษาที่วางไว้ในแต่ละภาคการศึกษา | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 3 | 1.3 กระบวนการรับเข้านักศึกษามีความเหมาะสม | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 4 | 1.4 หลักสูตรมีระบบส่งเสริมและพัฒนาให้นักศึกษามีประสบการณ์ตรงทั้งทฤษฎีและปฏิบัติ ทั้งในและนอกห้องเรียน | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 5 | 1.5 หลักสูตรพัฒนาศักยภาพนักศึกษาและเสริมสร้างทักษะการเรียนรู้ในศตวรรษที่ 21 | 33.33 | 33.33 | 33.33 | 0.00 | 0.00 | 4.00 | 1.00 | มาก |
| 6 | 1.6 หลักสูตรมีกิจกรรมให้มีบรรยากาศทางวิชาการระหว่างนักศึกษาต่างสาขาวิชาเอก | 0.00 | 33.33 | 33.33 | 33.33 | 0.00 | 3.00 | 1.00 | ปานกลาง |
| 7 | 1.7 การจัดการข้อร้องเรียนของนักศึกษาของหลักสูตรมีความเหมาะสม (ถ้ามี) | 33.33 | 33.33 | 33.33 | 0.00 | 0.00 | 4.00 | 1.00 | มาก |
| 8 | **2. ด้านการจัดการเรียนการสอน**  2.1 รายวิชาในหลักสูตรต้องสอดคล้องกับวัตถุประสงค์ของหลักสูตร | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 9 | 2.2 รายวิชามีความเหมาะสม ทันสมัยตามศาสตร์ของสาขา และสอดคล้องกับความต้องการของนักศึกษา | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 10 | 2.3 เปิดโอกาสให้นักศึกษาเลือกเรียนเนื้อหาในรายวิชาตามความสนใจของนักศึกษา | 66.67 | 33.33 | 0.00 | 0.00 | 0.00 | 4.67 | 0.58 | มากที่สุด |
| 11 | 2.4 มีอาจารย์พิเศษ/ผู้มีประสบการณ์ทางวิชาการหรือวิชาชีพจากหน่วยงานภายนอกเข้ามามีส่วนร่วมในการเรียนการสอน | 0.00 | 33.33 | 33.33 | 33.33 | 0.00 | 3.00 | 1.00 | ปานกลาง |
| 12 | 2.5 มีการสอนโดยวิธีการที่หลากหลาย และเน้นผู้เรียนเป็นสำคัญ | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 13 | 2.6 มีการสอนตรงตามเนื้อหา และบรรลุตามวัตถุประสงค์ของรายวิชา | 0.00 | 100.00 | 0.00 | 0.00 | 0.00 | 4.00 | 0.00 | มาก |
| 14 | 2.7 มีการนำผลงานวิจัยหรืองค์ความรู้ใหม่ และสามารถบูรณาการความรู้ต่างๆให้แก่นักศึกษา | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 15 | 2.8 มีการกระตุ้นการคิด วิเคราะห์ การแก้ปัญหา และสนับสนุนส่งเสริมให้นักศึกษาเรียนรู้และพัฒนาตนเองอย่างสม่ำเสมอ | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 16 | 2.9 มีการใช้สื่อและเทคโนโลยีประกอบการสอนอย่างเหมาะสม | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 17 | **3. ด้านอาจารย์**  3.1 อาจารย์ผู้สอนมีคุณวุฒิ ประสบการณ์ และความเชี่ยวชาญเหมาะสมกับวิชาที่สอน | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 18 | 3.2 อาจารย์ภายในหลักสูตรมีการทำงานวิจัยอย่างต่อเนื่อง สม่ำเสมอ | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 19 | 3.3 ผลงานทางวิชาการของอาจารย์ภายในหลักสูตรมีคุณภาพ | 0.00 | 100.00 | 0.00 | 0.00 | 0.00 | 4.00 | 0.00 | มาก |
| 20 | 3.4 อาจารย์พิเศษ (ถ้ามี) มีคุณวุฒิ ความรู้ ความเชี่ยวชาญ และประสบการณ์เหมาะสมกับวิชาที่สอน | 0.00 | 100.00 | 0.00 | 0.00 | 0.00 | 4.00 | 0.00 | มาก |
| 21 | 3.5 อาจารย์ที่ปรึกษาวิทยานิพนธ์มีคุณวุฒิ ประสบการณ์ และความเชี่ยวชาญสอดคล้องกับหัวข้อวิทยานิพนธ์ | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 22 | **4. ด้านวิทยานิพนธ์**  4.1 หลักสูตรมีระบบการกำหนดหัวข้อวิทยานิพนธ์และอาจารย์ที่ปรึกษาหัวข้อวิทยานิพนธ์ที่ชัดเจน ทั้งช่วงระยะเวลา และระเบียบขั้นตอน | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 23 | 4.2 อาจารย์ที่ปรึกษาวิทยานิพนธ์มีการจัดตารางเวลาเพื่อให้นักศึกษาเข้าพบได้สะดวก และสม่ำเสมอ | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 24 | 4.3 หลักสูตรมีระบบการติดตามความก้าวหน้าของวิทยานิพนธ์ที่ชัดเจน | 33.33 | 33.33 | 33.33 | 0.00 | 0.00 | 4.00 | 1.00 | มาก |
| 25 | 4.4 หลักสูตรมีระบบควบคุมเกณฑ์การให้เกรดวิทยานิพนธ์ที่ชัดเจน | 33.33 | 33.33 | 33.33 | 0.00 | 0.00 | 4.00 | 1.00 | มาก |
| 26 | **5. ด้านการประเมินผลการเรียนรู้**  5.1 การประเมินผลการเรียนสอดคล้องกับวัตถุประสงค์ และกิจกรรมการเรียนการสอน | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 27 | 5.2 การวัดและประเมินผลการเรียนมีความโปร่งใส และสามารถตรวจสอบได้ | 33.33 | 66.67 | 0.00 | 0.00 | 0.00 | 4.33 | 0.58 | มาก |
| 28 | 5.3 การประเมินผลความก้าวหน้าวิทยานิพนธ์โดยอาจารย์ที่ปรึกษาสอดคล้องกับปริมาณงานที่ดำเนินการจริงในแต่ละภาคการศึกษา | 0.00 | 100.00 | 0.00 | 0.00 | 0.00 | 4.00 | 0.00 | มาก |
| 29 | 5.4 เกณฑ์ในการตีพิมพ์เผยแพร่ผลงานวิจัยเพื่อใช้ประกอบการสำเร็จการศึกษามีความเหมาะสม | 0.00 | 100.00 | 0.00 | 0.00 | 0.00 | 4.00 | 0.00 | มาก |
| 30 | 5.5 ระยะเวลาการสำเร็จการศึกษาของนักศึกษาที่ปีที่ผ่านมามีความเหมาะสม | 0.00 | 100.00 | 0.00 | 0.00 | 0.00 | 4.00 | 0.00 | มาก |
| 31 | **6. ด้านสิ่งสนับสนุนการเรียนการสอน**  6.1 ห้องเรียนมีอุปกรณ์เหมาะสม เพียงพอ เอื้อต่อการเรียนรู้ | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 32 | 6.2 ห้องปฏิบัติการมีอุปกรณ์เหมาะสม และเพียงพอต่อการทำวิจัย | 0.00 | 66.67 | 0.00 | 33.33 | 0.00 | 3.33 | 1.15 | ปานกลาง |
| 33 | 6.3 มีระบบบริการห้องสมุดที่เหมาะสม สะดวก และเอื้อต่อการเรียนรู้ | 0.00 | 66.67 | 0.00 | 33.33 | 0.00 | 3.33 | 1.15 | ปานกลาง |
| 34 | 6.4 มีระบบสาระสนเทศที่เอื้อต่อการศึกษาค้นคว้าด้วยตนเอง | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 35 | 6.5 ห้องทำงานของนักศึกษามีอุปกรณ์อำนวยความสะดวก และเพียงพอต่อความต้องการ | 0.00 | 66.67 | 0.00 | 33.33 | 0.00 | 3.33 | 1.15 | ปานกลาง |
| 36 | 6.6 หลักสูตรมีทุนสนับสนุนการทำวิจัยของนักศึกษา | 0.00 | 33.33 | 66.67 | 0.00 | 0.00 | 3.33 | 0.58 | ปานกลาง |
| 37 | 6.7 มีนักวิชาการและเจ้าหน้าที่สนับสนุนเอื้อต่อการศึกษา | 0.00 | 66.67 | 33.33 | 0.00 | 0.00 | 3.67 | 0.58 | มาก |
| 38 | 6.8 มีการสร้างเสริมศักยภาพทางวิชาการ เช่น การประชุมวิชาการ | 0.00 | 66.67 | 33.33 | 0.00 | 0.00 | 3.67 | 0.58 | มาก |
| **รวม** | | | | | | | **3.92** | **0.49** | **มาก** |

**เอกสารแนบท้าย 2 ผลสำรวจความพึ่งพอใจ/ความคิดเห็นของบัณฑิตต่อการจัดการหลักสูตร**

**ตารางที่** 2 ความพึ่งพอใจ/ความคิดเห็นของบัณฑิตต่อการจัดการหลักสูตร

| **ลำดับที่** | **รายการ** | **ระดับการบรรลุวัตถุประสงค์** | | | | | | | |
| --- | --- | --- | --- | --- | --- | --- | --- | --- | --- |
| **มากที่สุด** | **มาก** | **ปานกลาง** | **น้อย** | **น้อยที่สุด** | **ค่าเฉลี่ย** | **ค่าเบี่ยงเบนมาตรฐาน** | **ระดับความคิดเห็น** |
|
|  |
| 1 | **1. ด้านการจัดการหลักสูตร**  1.1 หลักสูตรมีแผนการศึกษาที่ชัดเจน | 27.78 | 66.67 | 5.56 | 0.00 | 0.00 | 4.22 | 0.55 | มาก |
| 2 | 1.2 หลักสูตรดำเนินการตามแผนการศึกษาที่วางไว้ในแต่ละภาคการศึกษา | 27.78 | 66.67 | 5.56 | 0.00 | 0.00 | 4.22 | 0.55 | มาก |
| 3 | 1.3 กระบวนการรับเข้านักศึกษามีความเหมาะสม | 33.33 | 44.44 | 22.22 | 0.00 | 0.00 | 4.11 | 0.76 | มาก |
| 4 | 1.4 หลักสูตรมีระบบส่งเสริมและพัฒนาให้นักศึกษามีประสบการณ์ตรงทั้งทฤษฎีและปฏิบัติ ทั้งในและนอกห้องเรียน | 33.33 | 50.00 | 16.67 | 0.00 | 0.00 | 4.17 | 0.71 | มาก |
| 5 | 1.5 หลักสูตรพัฒนาศักยภาพนักศึกษาและเสริมสร้างทักษะการเรียนรู้ในศตวรรษที่ 21 | 11.11 | 72.22 | 16.67 | 0.00 | 0.00 | 3.94 | 0.54 | มาก |
| 6 | 1.6 หลักสูตรมีกิจกรรมให้มีบรรยากาศทางวิชาการระหว่างนักศึกษาต่างสาขาวิชาเอก | 22.22 | 33.33 | 33.33 | 11.11 | 0.00 | 3.67 | 0.97 | มาก |
| 7 | 1.7 การจัดการข้อร้องเรียนของนักศึกษาของหลักสูตรมีความเหมาะสม (ถ้ามี) | 18.75 | 62.50 | 12.50 | 0.00 | 6.25 | 3.88 | 0.96 | มาก |
| 8 | **2. ด้านการจัดการเรียนการสอน**  2.1 รายวิชาในหลักสูตรต้องสอดคล้องกับวัตถุประสงค์ของหลักสูตร | 27.78 | 66.67 | 5.56 | 0.00 | 0.00 | 4.22 | 0.55 | มาก |
| 9 | 2.2 รายวิชามีความเหมาะสม ทันสมัยตามศาสตร์ของสาขา และสอดคล้องกับความต้องการของนักศึกษา | 33.33 | 50.00 | 16.67 | 0.00 | 0.00 | 4.17 | 0.71 | มาก |
| 10 | 2.3 เปิดโอกาสให้นักศึกษาเลือกเรียนเนื้อหาในรายวิชาตามความสนใจของนักศึกษา | 38.89 | 38.89 | 22.22 | 0.00 | 0.00 | 4.17 | 0.79 | มาก |
| 11 | 2.4 มีอาจารย์พิเศษ/ผู้มีประสบการณ์ทางวิชาการหรือวิชาชีพจากหน่วยงานภายนอกเข้ามามีส่วนร่วมในการเรียนการสอน | 38.89 | 27.78 | 27.78 | 5.56 | 0.00 | 4.00 | 0.97 | มาก |
| 12 | 2.5 มีการสอนโดยวิธีการที่หลากหลาย และเน้นผู้เรียนเป็นสำคัญ | 22.22 | 55.56 | 22.22 | 0.00 | 0.00 | 4.00 | 0.69 | มาก |
| 13 | 2.6 มีการสอนตรงตามเนื้อหา และบรรลุตามวัตถุประสงค์ของรายวิชา | 16.67 | 83.33 | 0.00 | 0.00 | 0.00 | 4.17 | 0.38 | มาก |
| 14 | 2.7 มีการนำผลงานวิจัยหรืองค์ความรู้ใหม่ และสามารถบูรณาการความรู้ต่างๆให้แก่นักศึกษา | 27.78 | 55.56 | 16.67 | 0.00 | 0.00 | 4.11 | 0.68 | มาก |
| 15 | 2.8 มีการกระตุ้นการคิด วิเคราะห์ การแก้ปัญหา และสนับสนุนส่งเสริมให้นักศึกษาเรียนรู้และพัฒนาตนเองอย่างสม่ำเสมอ | 38.89 | 44.44 | 16.67 | 0.00 | 0.00 | 4.22 | 0.73 | มาก |
| 16 | 2.9 มีการใช้สื่อและเทคโนโลยีประกอบการสอนอย่างเหมาะสม | 27.78 | 50.00 | 22.22 | 0.00 | 0.00 | 4.06 | 0.73 | มาก |
| 17 | **3. ด้านอาจารย์**  3.1 อาจารย์ผู้สอนมีคุณวุฒิ ประสบการณ์ และความเชี่ยวชาญเหมาะสมกับวิชาที่สอน | 55.56 | 38.89 | 5.56 | 0.00 | 0.00 | 4.50 | 0.62 | มาก |
| 18 | 3.2 อาจารย์ภายในหลักสูตรมีการทำงานวิจัยอย่างต่อเนื่อง สม่ำเสมอ | 44.44 | 44.44 | 5.56 | 5.56 | 0.00 | 4.28 | 0.83 | มาก |
| 19 | 3.3 ผลงานทางวิชาการของอาจารย์ภายในหลักสูตรมีคุณภาพ | 50.00 | 38.89 | 5.56 | 5.56 | 0.00 | 4.33 | 0.84 | มาก |
| 20 | 3.4 อาจารย์พิเศษ (ถ้ามี) มีคุณวุฒิ ความรู้ ความเชี่ยวชาญ และประสบการณ์เหมาะสมกับวิชาที่สอน | 52.94 | 41.18 | 5.88 | 0.00 | 0.00 | 4.47 | 0.62 | มาก |
| 21 | 3.5 อาจารย์ที่ปรึกษาวิทยานิพนธ์มีคุณวุฒิ ประสบการณ์ และความเชี่ยวชาญสอดคล้องกับหัวข้อวิทยานิพนธ์ | 55.56 | 44.44 | 0.00 | 0.00 | 0.00 | 4.56 | 0.51 | มากที่สุด |
| 22 | 3.6 อาจารย์ผู้สอบป้องกันวิทยานิพนธ์มีความเชี่ยวชาญตรงกับหัวข้อวิทยานิพนธ์ | 55.56 | 44.44 | 0.00 | 0.00 | 0.00 | 4.56 | 0.51 | มากที่สุด |
| 23 | **4. ด้านวิทยานิพนธ์**  4.1 หลักสูตรมีระบบการกำหนดหัวข้อวิทยานิพนธ์และอาจารย์ที่ปรึกษาหัวข้อวิทยานิพนธ์ที่ชัดเจน ทั้งช่วงระยะเวลา และระเบียบขั้นตอน | 38.89 | 44.44 | 16.67 | 0.00 | 0.00 | 4.22 | 0.73 | มาก |
| 24 | 4.2 อาจารย์ที่ปรึกษาวิทยานิพนธ์มีการจัดตารางเวลาเพื่อให้นักศึกษาเข้าพบได้สะดวก และสม่ำเสมอ | 44.44 | 50.00 | 5.56 | 0.00 | 0.00 | 4.39 | 0.61 | มาก |
| 25 | 4.3 หลักสูตรมีระบบการติดตามความก้าวหน้าของวิทยานิพนธ์ที่ชัดเจน | 22.22 | 55.56 | 22.22 | 0.00 | 0.00 | 4.00 | 0.69 | มาก |
| 26 | 4.4 หลักสูตรมีระบบควบคุมเกณฑ์การให้เกรดวิทยานิพนธ์ที่ชัดเจน | 22.22 | 66.67 | 11.11 | 0.00 | 0.00 | 4.11 | 0.58 | มาก |
| 27 | **5. ด้านการประเมินผลการเรียนรู้**  5.1 การประเมินผลการเรียนสอดคล้องกับวัตถุประสงค์ และกิจกรรมการเรียนการสอน | 27.78 | 61.11 | 11.11 | 0.00 | 0.00 | 4.17 | 0.62 | มาก |
| 28 | 5.2 การวัดและประเมินผลการเรียนมีความโปร่งใส และสามารถตรวจสอบได้ | 27.78 | 66.67 | 5.56 | 0.00 | 0.00 | 4.22 | 0.55 | มาก |
| 29 | 5.3 การประเมินผลความก้าวหน้าวิทยานิพนธ์โดยอาจารย์ที่ปรึกษาสอดคล้องกับปริมาณงานที่ดำเนินการจริงในแต่ละภาคการศึกษา | 38.89 | 55.56 | 5.56 | 0.00 | 0.00 | 4.33 | 0.59 | มาก |
| 30 | 5.4 เกณฑ์ในการตีพิมพ์เผยแพร่ผลงานวิจัยเพื่อใช้ประกอบการสำเร็จการศึกษามีความเหมาะสม | 33.33 | 50.00 | 16.67 | 0.00 | 0.00 | 4.17 | 0.71 | มาก |
| 31 | 5.5 ระยะเวลาในการสำเร็จการศึกษาของท่านมีความเหมาะสม | 29.41 | 47.06 | 23.53 | 0.00 | 0.00 | 4.06 | 0.75 | มาก |
| 32 | **6. ด้านสิ่งสนับสนุนการเรียนการสอน**  6.1 ห้องเรียนมีอุปกรณ์เหมาะสม เพียงพอ เอื้อต่อการเรียนรู้ | 11.11 | 61.11 | 27.78 | 0.00 | 0.00 | 3.83 | 0.62 | มาก |
| 33 | 6.2 ห้องปฏิบัติการมีอุปกรณ์เหมาะสม และเพียงพอต่อการทำวิจัย | 16.67 | 55.56 | 27.78 | 0.00 | 0.00 | 3.89 | 0.68 | มาก |
| 34 | 6.3 มีระบบบริการห้องสมุดที่เหมาะสม สะดวก และเอื้อต่อการเรียนรู้ | 16.67 | 50.00 | 22.22 | 5.56 | 5.56 | 3.67 | 1.03 | มาก |
| 35 | 6.4 มีระบบสาระสนเทศที่เอื้อต่อการศึกษาค้นคว้าด้วยตนเอง | 22.22 | 61.11 | 16.67 | 0.00 | 0.00 | 4.06 | 0.64 | มาก |
| 36 | 6.5 ห้องทำงานของนักศึกษามีอุปกรณ์อำนวยความสะดวก และเพียงพอต่อความต้องการ | 16.67 | 44.44 | 33.33 | 5.56 | 0.00 | 3.72 | 0.83 | มาก |
| 37 | 6.6 หลักสูตรมีทุนสนับสนุนการทำวิจัยของนักศึกษา | 16.67 | 33.33 | 38.89 | 11.11 | 0.00 | 3.56 | 0.92 | มาก |
| 38 | 6.7 มีนักวิชาการและเจ้าหน้าที่สนับสนุนเอื้อต่อการศึกษา | 16.67 | 61.11 | 16.67 | 5.56 | 0.00 | 3.89 | 0.76 | มาก |
| 39 | 6.8 มีการสร้างเสริมศักยภาพทางวิชาการ เช่น การประชุมวิชาการ | 11.11 | 66.67 | 16.67 | 5.56 | 0.00 | 3.83 | 0.71 | มาก |
| **รวม** | | | | | | | **4.11** | **0.49** | **มาก** |

**เอกสารแนบท้าย 3 ผลสำรวจความพึ่งพอใจ/ความคิดเห็นของผู้ใช้บัณฑิตต่อบัณฑิต**

**ตารางที่ 3 ความพึ่งพอใจ/ความคิดเห็นของผู้ใช้บัณฑิตต่อบัณฑิต**

| **ลำดับที่** | **รายการ** | **ระดับการบรรลุวัตถุประสงค์** | | | | | | | |
| --- | --- | --- | --- | --- | --- | --- | --- | --- | --- |
| **มากที่สุด** | **มาก** | **ปานกลาง** | **น้อย** | **น้อยที่สุด** | **ค่าเฉลี่ย** | **ค่าเบี่ยงเบนมาตรฐาน** | **ระดับความคิดเห็น** |
|
|  |
| 1 | **1. ด้านคุณธรรม จริยธรรมตามลักษณะวิชาชีพ**  1.1 ความมีวินัยและความรับผิดชอบต่อหน้าที่ มีความมุ่งมั่นในการทำงานให้สำเร็จ | 82.14 | 17.86 | 0.00 | 0.00 | 0.00 | 4.82 | 0.39 | มากที่สุด |
| 2 | 1.2 ความมีน้ำใจ มีจิตอาสา จิตสาธารณะ เห็นแก่ประโยชน์ส่วนรวม | 50.00 | 50.00 | 0.00 | 0.00 | 0.00 | 4.50 | 0.51 | มาก |
| 3 | 1.3 ความเคารพและปฏิบัติตามกฎระเบียบข้อบังคับขององค์กรและสังคม | 67.86 | 25.00 | 3.57 | 0.00 | 0.00 | 4.67 | 0.55 | มากที่สุด |
| 4 | 1.4 ความซื่อสัตย์ กตัญญู เที่ยงธรรม | 78.57 | 17.86 | 3.57 | 0.00 | 0.00 | 4.75 | 0.52 | มากที่สุด |
| 5 | 1.5 การมีจิตสำนึกและตระหนักในการปฏิบัติตามจรรยาบรรณวิชาชีพ | 64.29 | 21.43 | 3.57 | 0.00 | 0.00 | 4.68 | 0.56 | มากที่สุด |
| 6 | **2. ด้านความรู้ความสามารถที่ส่งผลต่อการทำงาน**  2.1 ความรู้ตามหลักการ ทฤษฎีในด้านเกษตรศาสตร์ และวิทยาศาสตร์เกษตร เทคโนโลยีที่เกี่ยวข้อง และการนำมาประยุกต์ใช้ | 28.57 | 57.14 | 14.29 | 0.00 | 0.00 | 4.14 | 0.65 | มาก |
| 7 | 2.2 ความรอบรู้กว้างขวางในศาสตร์ที่เป็นพื้นฐานของชีวิต และสามารถนำไปใช้ในการทำงาน | 42.86 | 42.86 | 14.29 | 0.00 | 0.00 | 4.29 | 0.71 | มาก |
| 8 | 2.3 ความรู้ในสาขาอื่น เช่น คอมพิวเตอร์ วิทยาการด้านสารสนเทศ วิทยาการด้านเทคโนโลยีที่เกี่ยวข้อง และการนำมาบูรณาการกับการทำงาน | 28.57 | 57.14 | 14.29 | 0.00 | 0.00 | 4.14 | 0.65 | มาก |
| 9 | 2.4 รู้กฎระเบียบข้อกำหนดทางด้านเกษตรศาสตร์ มีจรรยาบรรณในวิชาชีพและการนำมาใช้ประโยชน์ต่อชุมชน | 39.29 | 53.57 | 7.14 | 0.00 | 0.00 | 4.32 | 0.61 | มาก |
| 10 | 2.5 ความรู้ในเทคนิคด้านการเกษตร การพัฒนาและเพิ่มผลผลิต การจัดการระบบเกษตรอย่างมีประสิทธิภาพ โดยคำนึงถึงความยั่งยืนของระบบการเกษตร | 57.14 | 32.14 | 10.71 | 0.00 | 0.00 | 4.46 | 0.69 | มาก |
| 11 | 2.6 มีความสามารถในการเรียนรู้ด้วยตนเองอย่างต่อเนื่อง | 42.86 | 50.00 | 7.14 | 0.00 | 0.00 | 4.36 | 0.62 | มาก |
| 12 | **3. ด้านความสามารถในการใช้ปัญญา คิด วิเคราะห์ และวางแผน**  3.1 เป็นผู้ใฝ่รู้และมีความสามารถในการเรียนรู้ตลอดชีวิต | 42.86 | 35.71 | 3.57 | 0.00 | 0.00 | 4.48 | 0.59 | มาก |
| 13 | 3.2 สามารถคิด วิเคราะห์ และตัดสินใจบนพื้นฐานของเหตุผลได้ มีวิสัยทัศน์ | 57.14 | 35.71 | 7.14 | 0.00 | 0.00 | 4.50 | 0.64 | มาก |
| 14 | 3.3 การนำความรู้มาประยุกต์ใช้ในการทำงาน และแก้ไขปัญหาได้อย่างเหมาะสม | 57.14 | 42.86 | 0.00 | 0.00 | 0.00 | 4.57 | 0.50 | มากที่สุด |
| 15 | 3.4 สามารถค้นหาข้อเท็จจริง สรุป ทำความเข้าใจได้ | 50.00 | 42.86 | 7.14 | 0.00 | 0.00 | 4.43 | 0.63 | มาก |
| 16 | 3.5 สามารถศึกษาวิเคราะห์ปัญหาและหาแนวทางแก้ไข | 57.14 | 42.86 | 0.00 | 0.00 | 0.00 | 4.57 | 0.50 | มากที่สุด |
| 17 | 3.6 สามารถสร้างสรรค์นวัตกรรมหรือองค์ความรู้ใหม่ | 42.86 | 46.43 | 10.71 | 0.00 | 0.00 | 4.32 | 0.67 | มาก |
| 18 | **4. ด้านบุคลิกภาพและความสัมพันธ์ระหว่างบุคคล**  4.1 สามารถปรับตัวให้เข้ากับวัฒนธรรมองค์กร และทำงานร่วมกับผู้อื่นได้ | 60.71 | 35.71 | 3.57 | 0.00 | 0.00 | 4.57 | 0.57 | มากที่สุด |
| 19 | 4.2 ความตระหนักถึงสิทธิของตนเองและผู้อื่น และยอมรับในความคิดเห็นที่แตกต่าง | 46.43 | 46.43 | 7.14 | 0.00 | 0.00 | 4.39 | 0.63 | มาก |
| 20 | 4.3 ความรับผิดชอบในงานที่ได้รับมอบหมาย วางตัว และแสดงความคิดเห็นได้เหมาะสมกับบทบาท หน้าที่ ความรับผิดชอบและมีความเป็นผู้นำ | 57.14 | 39.29 | 3.57 | 0.00 | 0.00 | 4.54 | 0.58 | มากที่สุด |
| 21 | 4.4 ความเชื่อมั่นในตัวเอง กล้าแสดงออก | 35.71 | 64.29 | 0.00 | 0.00 | 0.00 | 4.36 | 0.49 | มาก |
| 22 | 4.5 ความคิดริเริ่มสร้างสรรค์ในการทำงาน | 60.71 | 35.71 | 0.00 | 0.00 | 0.00 | 4.63 | 0.49 | มากที่สุด |
| 23 | 4.6 ความอดทน มุ่งมั่นในการทำงานให้สำเร็จ | 71.43 | 28.57 | 0.00 | 0.00 | 0.00 | 4.71 | 0.46 | มากที่สุด |
| 24 | **5. ด้านการวิเคราะห์ตัวเลข การสื่อสาร และเทคโนโลยีสารสนเทศ**  5.1 มีความสามารถใช้ภาษาไทยในการติดต่อสื่อสาร ทั้งการฟัง พูด อ่าน และเขียน | 42.86 | 42.86 | 14.29 | 0.00 | 0.00 | 4.29 | 0.71 | มาก |
| 25 | 5.2 มีความสามารถใช้ภาษาอังกฤษในการติดต่อสื่อสาร | 35.71 | 42.86 | 17.86 | 0.00 | 0.00 | 4.19 | 0.74 | มาก |
| 26 | 5.3 มีความสามารถวิเคราะห์เชิงตัวเลข การใช้เทคนิคทางสถิติหรือคณิตศาสตร์ในการวิเคราะห์ และแปลความหมาย | 32.14 | 50.00 | 17.86 | 0.00 | 0.00 | 4.14 | 0.71 | มาก |
| 27 | 5.4 มีความสามารถใช้เทคโนโลยีสารสนเทศในการสื่อสาร ศึกษา ค้นคว้า วิเคราะห์ และสังเคราะห์ข้อมูล | 35.71 | 60.71 | 3.57 | 0.00 | 0.00 | 4.32 | 0.55 | มาก |
| 28 | 5.5 สามารถสรุปประเด็นและสื่อสารทั้งการเขียน การพูด รู้จักเลือกและใช้รูปแบบการนำเสนอที่เหมาะสม มีประสิทธิภาพ | 42.86 | 57.14 | 0.00 | 0.00 | 0.00 | 4.43 | 0.50 | มาก |
| 29 | **6. การมีทักษะด้านการปฏิบัติในสาขาวิชาชีพ** | 42.86 | 35.71 | 3.57 | 0.00 | 0.00 | 4.48 | 0.59 | มาก |
| **รวม** | | | | | | | **4.45** | **0.40** | **มาก** |

1. คณะอนุกรรมการเตรียมความพร้อมภาคการเกษตรสู่ประชาคมอาเซียน. โอกาสสินค้าเกษตรไทยสู่ประชาคมอาเซียน. กรุงเทพฯ: สำนักงานเศรษฐกิจการเกษตร; 2556 [↑](#footnote-ref-1)
2. สำนักงานคณะกรรมการพัฒนาการเศรษฐกิจและสังคมแห่งชาติ. จากวิสัยทัศน์ 2570 สู่แผนฯ 11. กรุงเทพฯ: สำนักงานคณะกรรมการพัฒนาการเศรษฐกิจและสังคมแห่งชาติ; 2552 [↑](#footnote-ref-2)
3. สำนักงานคณะกรรมการพัฒนาการเศรษฐกิจและสังคมแห่งชาติ. การขับเคลื่อนประเทศไปสู่ ความมั่นคง มั่งคั่ง ยั่งยืน: นโยบายรัฐบาล ทิศทางแผนฯ 12 และยุทธศาสตร์พัฒนาภาค. กรุงเทพฯ: สำนักงานคณะกรรมการพัฒนาการเศรษฐกิจและสังคมแห่งชาติ; 2558 [↑](#footnote-ref-3)